GUÈRRA-E-PATZ-IV-WEB	Petia deuie saber qu‟ère en bòsc, ena partida de Denisov, a un quilomètre deth camin, seigut sus un car capturat as francesi qu‟ah sòn costat i auie quauqui shivaus estacadi, que jos eth forgon se trapaue eth cosac Lijachov qu‟ahilaue eth sòn sabre, qu‟aquera plapa nera dera dreta ère era casa deth garda e era ròia de mès entà baish, ara quèrra, ère eth fogairon a mand d‟escandir-se, qu‟er òme qu‟auie vengut a cercar era taça ère un ussar damb desirs de béuer, mès Petia non sabie arren d‟aquerò ne ac volie saber.